El nou TN Comarques durarà 40 minuts, però no tindrà desconnexions | Cultura | EL PAÍS Catalunya\nEl nou TN Comarques durarà 40 minuts, però no tindrà desconnexions\nLa Corporació assegura que vol augmentar el contingut propi a Esport3 i reduir els documentals d’animals o cuina\nBarcelona 26 MAI 2017 - 14:04\tCEST\nD'esquerra a dreta, Gordillo, Sanchis i Llorach. Parlament\nEl nou director de TV3, Vincent Sanchis, vol posar ordre a la graella de la televisió pública, eliminant o reorganitzant tots els programes que no funcionin i potenciant els que sí que ho facin. Si últimament ja s’han conegut exemples dels primers (Tot o res, Els matins o Divendres), Sanchis ha explicat avui que el Telenotícies Comarques es veurà reforçat, a partir de la propera temporada, amb una ampliació de temps i de continguts. Si ara l'espai dura uns 20 minuts (14 d'emissió comuna i set de desconnexions per províncies), a partir del mes de setembre doblarà la durada fins als 40 minuts. Això sí, perdrà les desconnexions territorials. El nou Comarques, que presentarà Núria Solé, començarà a les 13.45.\n"La importància del territori mereix més atenció", ha justificat Sanchis, que ha admès que "no entenia" les desconnexions que es feien a les quatre províncies per oferir informació de caràcter més local. "Si passa alguna cosa important per donar-ho al seu territori, la informació interessa tothom", ha afegit el director de TV3 en una compareixença al Parlament.\nEsport3 pesca escamarlans\nA l'altra banda hi ha els programes que es reorganitzen, com Els matins, o que desapareixen, com Divendres. Aquest darrer serà substituït per un espai d'entreteniment familiar que produirà Mediapro i que presentaran Vador Lladó i Ruth Jiménez. "Els programes dels matins i la tarda han donat mostres de cansament del producte perquè s'han esgotat", ha apuntat Sanchis, que ha afegit que no li tremolarà la mà a l'hora d'eliminar programes si tenen una audiència baixa. "Quan un programa no funciona, els canvis que es facin –modificació o supressió– seran mes eficaços. No estem disposats a aguantar un mal resultat".\nPer la seva banda, el director de Catalunya Ràdio ha anunciat que a partir del 17 de juny l'emissora estrenarà un espai d'una hora setmanal dedicada a la literatura que es dirà Ciutat maragda i que presentarà David Guzman. El mateix periodista també conduirà un altre espai de literatura, però a Icatfm, que tornarà a les ones hertzianes al setembre.\nDurant la sessió de control a la Corporació de Mitjans Audiovisuals, l'oposició ha coincidit a posar l'accent en la davallada d'audiènciaque darrerament registra TV3. Sanchis no ha volgut fer-hi referència i s'ha limitat a destacar que durant el mes de maig l'audiència de la cadena està creixent. “Quan hi ha un repunt també s’ha de destacar perquè si no només s’explica una part de la realitat”, ha etxibat Sanchis.\nEl futur d’Esport3\nEls responsables de la Corporació també han hagut de donar explicacions sobre el contingut d'Esport3, que en moltes ocasions omple la graella amb programes no esportius, una qüestió que, de fet, el mateix Sanchis havia denunciat alguna vegada. La presidenta en funcions del Consell de Govern de la CCMA, Núria Llorach, ha assegurat que la producció interna està creixent per reduir aquest contingut aliè i que "el 65% de la programació d'Esport3 és esportiva. El cap de setmana és el 100%". Llorach també ha explicat algunes de les novetats per al setembre, com un programa d'entrevistes amb personatges que van ser referència esportiva titulat Quan els llums s'apaguen, presentat per Lluís Canut, i Aire lliure, presentat per Núria Picas, "que convida a fer esport en paratges emblemàtics. Farem esport i coneixerem territori", ha apuntat Llorach.\nPortada de EL PAÍS obviada\nUn dels punts que més polèmica ha aixecat durant la compareixença del director de TV3 ha estat el moment en què el diputat de Ciutadans, Carlos Carrizosa, ha demanat a Sanchis explicacions pel fet que el 324, durant el repàs de portades al matí del passat 22 de maig, s'obviés la de EL PAÍS, el dia que publicava el polèmic esborrany secret sobre la llei de ruptura. Segons Carrizosa, això no s'entén perquè "EL PAÍS sempre surt al repàs i era una notícia que ha marcat l'actualitat dels darrers dies".\nSanchis, que ha reconegut no conèixer aquest fet, ha titllat l'eliminació de la portada de "detall anecdòtic" i ha assegurat que el repàs de portades "és un espai de cinc segons, una mil·lèsima part de tota la programació del 324", tot i que alhora ha admès que el contingut era rellevant. També ha negat que es tractés d'una manipulació informativa, com apuntava Ciutadans. "A vegades és senzillament per altres causes", ha apuntat el director de la televisió pública. Finalment, després de rebre un missatge al mòbil, ha explicat que la portada va aparèixer en rodes informatives posteriors al 324 i la informació va ser recollida pels Telenotícies.


Berlín celebra els 30 anys de la caiguda del mur amb la desigualtat entre l'est i l'oest encara per resoldre La República\nACN Brussel·les.-La nit del 9 de novembre del 1989 els berlinesos de l’est i l’oest van enderrocar el mur que havia dividit la ciutat durant 28 anys. Mentre Berlín commemora […]\nACN Brussel·les.-La nit del 9 de novembre del 1989 els berlinesos de l’est i l’oest van enderrocar el mur que havia dividit la ciutat durant 28 anys. Mentre Berlín commemora els 30 anys de la reunificació, que un any després va portar també a la del país, ara la partició física de gairebé tres dècades es tradueix en desigualtats entre les dues Alemanyes. “Els alemanys de l’est són jutjats d’una manera diferent als de l’oest. No hi ha hagut una reunificació justa i vertadera”, apunta la subdirectora de l’oficina de la German Marshall Fund a Brussel·les, Corinna Horst. Per Horst, la caiguda del mur de Berlín marca un punt important en la història, però reconeix que resoldre les diferències entre l’est i l’oest és encara una tasca pendent.\n“Malgrat el significat del moment, 30 anys després, Alemanya ha de reconèixer que hi ha encara desigualtat”, assenyala Horst, per a qui la caiguda del mur de Berlín va representar que Alemanya estava “per primera vegada en la part bona de la història”. “Hi havia una revolució pacífica i manifestacions. Era una cosa natural que les dues Alemanyes estiguessin juntes un altre cop”, remarca.Per la subdirectora de l’oficina de la German Marshall Fund a Brussel·les, Alemanya té pendent abordar les desigualtats amb les quals no va acabar la reunificació del país i que, segons ella, han portat l’extrema dreta a tenir una important presència als estats de l’est.”El creixement del moviment populista s’explica perquè hi ha alemanys que pensen que van perdre amb la reunificació”, subratlla Horst, que defensa que els alemanys de l’est tenen “una por a allò desconegut que és molt forta”. “Tenen la sensació que els han deixat enrere”, subratlla.De fet, la desigualtat marca en l’actualitat un mur invisible entre l’est i l’oest d’Alemanya. L’est, amb menys població que l’oest, té una taxa més elevada d’atur i els ciutadans tenen ingressos més baixos. A més, la majoria de les empreses importants del país tenen la seva seu a l’oest.La integració de l’est a la Unió Europea Amb el col·lapse de l’URSS, Horst creu que els estats que en formaven part van viure un procés “d’emancipació nacional”. Amb tot, defensa que la seva incorporació a la Unió Europea, en alguns casos, va ser “massa ràpida”. “Alguns estats necessiten encara tenir una discussió interna sobre quin tipus de societat volen tenir”, apunta.Segons Horst, Alemanya encara arrossega un llegat històric pel qual la resta d’estats europeus la miren amb “preocupació”. “Angela Merkel ha estat conscient d’això”, diu la subdirectora de l’oficina de la German Marshall Fund a Brussel·les, que subratlla que encara en l’actualitat la resta d’estats temen “una Alemanya massa forta” que tingui un paper “dominant”.Pel que fa a la relació amb Rússia, Horst defensa que no s’ha tractat el col·lapse de l’URSS “amb la dignitat que requereix”. “Estem parlant d’un país gegant que va col·lapsar i els vam dir que havien de ser com nosaltres”, remarca Horst, que defensa que encara els països de l’est estan “espantats” per la influencia que hi pugui tenir Rússia. Sobre el rol d’Alemanya en la Unió Europea, Horst considera positiu que l’alemanya Ursula von der Leyen sigui la pròxima presidenta de la Comissió Europea. “Hi veig oportunitats”, conclou. La Unió Europea elogia la “valentia” dels ciutadansEn el 30è aniversari de la caiguda del mur de Berlín, els líders de les institucions europees han elogiat els ciutadans que van fer possible acabar amb la divisió de la ciutat. “Els qui van sortir al carrer la tardor de 1989 van posar en perill la seva llibertat per aconseguir la llibertat de tots”, assegura Juncker, que remarca la “valentia” dels ciutadans per “fer caure murs”. Al seu torn, el president del Parlament Europeu, David Sassoli, remarca que es tracta d’un fet que va fer “més forta” Europa. “Avui, més que mai, hem de recordar la joventut de Berlín i tenir el mateix coratge per enderrocar murs i prejudicis”, assenyala.


M Royal Blue XXS Royal Blue L Royal Blue S Royal Blue XL Royal Blue XS Royal Blue\nPolertec Power Stretch Pro: Combina característiques de rendiment de Power Stretch niló emprant en l'exterior per a una major durabilitat i polièster costat de la pell per a la gestió de la humitat.\nEstàs interessat en Trangoworld Nudar? Entra a la secció de muntanya i descobreix una gran varietat de Roba dona i accessoris que t’ajudaran a practicar esport amb el millor equipament. El nostre equip tècnic verifica que tots els productes de muntanya estan en perfectes condicions. No busquis més! La col•lecció de Roba dona està disponible amb varis colors i dissenys.


Inici » Wowbook, llibres únics per a persones úniques » Afegeix un nou comentari\nEnviat per nuvibo el Dm, 10/11/2015 - 09:45\nLa Barbara i la Núria són de la primera fornada del postgrau de l’Escola de Llibreria. Elles dues, juntament amb l'Anna Costas i la Mònica Bernat van ser el grup que va elaborar el treball final Per se gift books. Consistia a presentar el llibre com una peça única, exquisida, com un objecte del desig irresistible per a ser regalat a una persona o una institució. Calia presentar el llibre d'acord amb el seu contingut i el seu destinatari, un embolcall personalitzat formava part del servei.\nHan passat quatre anys, la Barbara i la Núria han dut a la pràctica aquell treball de curs. El passat octubre naixia Wowbook, un lloc virtual per oferir un objecte real, físic, el llibre. El servei consisteix en la cerca, obtenció i presentació d'un llibre per ser regalat. Perquè l'encert sigui un èxit, abans cal conèixer el perfil del destinatari. Un primer contacte a través de telèfon o correu amb la persona que contracta el servei forma part del procés. Edat i sexe, gustos i aficions, idiomes, personalitat i tota aquella informació que faciliti la cerca del llibre en funció del destinatari, són dades a considerar.\nWowbook, el personal shopper especialitzat a regalar llibres. La persona que encarrega el regal delega la responsabilitat i el seu temps i confia en el seu saber fer. Un vegada trobat el llibre es presenten les opcions, el client ha d'escollir entre tres llibres dels proposats. Finalment, el llibre escollit es presenta i embolcalla de manera personalitzada. Una breu nota bibliogràfica acompanya el regal. El preu mínim a contractar és de 50 euros.\nTant la Barbara com la Núria són de l'ofici. A més del seu pas per l'Escola de Llibreria, la Barbara Roig (Barcelona, 1965) durant anys ha treballat a diferents llibreries antiquàries, ha participat a les principals fires especialitzades d'aquí i d'Europa. Els coneixements i contactes d'aquest sector li faciliten la seva feina. És llicenciada en Lettres Modernes per la Universitat de la Sorbona de París, com autònoma ensenya francès i fa traduccions. La Núria Vila (Barcelona, 1966) és graduada en Informació i Documentació per la Universitat de Barcelona, màster en Gestió Cultural per la UOC, i com a autònoma és bibliotecària. És la gestora de continguts del blog i de les xarxes socials de l'Escola de Llibreria.\nWowbook ha estat un dels projectes presentats com a treball de curs que s'ha convertit en realitat. Amb modificacions i adaptacions, però amb la mateixa idea inicial, la de presentar el llibre com un objecte preciós, perdurable, digne de ser obert en ocasions especials. Guardat i conservat al millor lloc de la biblioteca personal. A més de llibres antics o rars, també ofereixen cartells, obra gràfica i llibre d'artista. Wowbook!!! el crit d'emoció, de sorpresa quan obrim el regal i descobrim que és el llibre de la nostra vida.\nEl blog de Wowbook és el lloc d'encontre entre elles i l’internauta. Un espai on es presenta de forma amena informació i notícies sobre llibres, la història de diferents edicions, sobre artistes i il·lustradors. Coincidint que enguany és el 150è aniversari de la primera edició d'Alícia en terra de meravelles han publicat una entrada on es fa un repàs bibliogràfic de les principals edicions i dels diferents il·lustradors que han contribuït a crear un imaginari col·lectiu d'Alícia.\nEm diuen que ja han rebut algunes comandes. La primera ha estat buscar un llibre de gastronomia, que han localitzat i lliurat amb total satisfacció per part de la persona que feia el regal i del destinatari.\nEls demano quins llibres recomanen:\nBR: Els llibres més increïbles que he vist a la meva vida, són els llibres de ciències, les il·lustracions sobre experiments o maneres d’exercir alguna professió mèdica. Recomanaria un llibre de veterinària del segle XVIII amb gravats d’aquells que es pleguen, sobre –per exemple– la manera d’embenar els quadrúpedes, o un llibre sobre ocells o arbres fruiters, però també m’encanten els llibres de poesia, el lloc de la poesia és a l’interior d’un llibre, els versos de Joan Salvat Papasseit, una edició de principis de segle passat amb dibuixos de Torres Garcia.\nNV: Sóc de lectures molt diverses, igual llegeixo una novel·la, un assaig, un còmic, un informe..., però recomano qualsevol obra escrita per l’Umberto Eco.\nPer acabar, com valoreu el postgrau de l’Escola de Llibreria?\nBR: El món de la llibreria és un món d’intuïcions, de vivències, la gent que fa el món del llibre provenen de mons molt diversos. El postgrau permet que tot aquest conjunt de coneixements es puguin compartir i la diversitat dels coneixements s’ordeni entorn d’aquest món, tot ajudant a obtenir-ne més credibilitat i per tant més futur. Una experiència per tant clau que personalment m’ha permès aportar més concreció a les meves intencions professionals.\nNV: Molt i molt positivament, és un entorn on persones de diferents mons es poden trobar i començar projectes amb cara i ulls, el postgrau de l’Escola de Llibreria és professionalitzador i, per tant, a banda dels coneixements teòrics (que ens donen les bases per saber de què parlem), tenim els pràctics amb visites i xerrades de professionals del món del llibre (llibreters, editors, distribuïdors...) aquesta conjunció és perfecta!\nFotografies: Cristina Millán\nEscola de Llibreria, Wowbook, Barbara Roig, Núria Vila, regals personalitzats


Inspeccions a les terrasses per comprovar si es compleix la llei antitabac | betevé\nCampanya d’inspecció a les terrasses per comprovar si es compleix la llei antitabac\nEn funció dels resultats, el Departament de Salut valorarà vetar el tabac a les terrasses de bars i restaurants\nBàsics | dimecres, 18 de setembre del 2019, a les 21.10\nLa Generalitat impulsa una campanya intensiva d’inspecció a les terrasses per comprovar si es compleix, o no, la normativa en matèria antitabac. Així ho ha explicat en una entrevista al programa ‘bàsics‘, de betevé, la sotsdirectora general de Promoció de la Salut, Carmen Cabezas, que ha detallat que les inspeccions es faran en “hores de màxima afluència”.\nAquesta campanya començarà properament i s’allargarà tres mesos. Passat aquest temps, en funció dels resultats obtinguts, el Departament de Salut valorarà vetar el tabac a les terrasses de bars i restaurants de Catalunya.\nDe fet, la Generalitat treballa en la redacció d’una nova llei d’addiccions, que preveu prohibir fumar als vehicles privats, a les instal·lacions esportives a l’aire lliure i a l’exterior de les parades de transport públic.\n10.000 inspeccions anuals per garantir el compliment de la llei antitabac\nCarmen Cabezas ha explicat que el Departament de Salut fa anualment més de 10.000 inspeccions per comprovar si es compleix, la llei antitabac. La sotsdirectora general de Promoció de la Salut, a més, ha detallat que també reben unes 100 denúncies.\nEntrevista: Carmen Cabezas, sotsdirectora general de Promoció de la Salut (VÍDEO)\nRepunt del consum de tabac després de set anys\nDesprés de set anys amb descensos continus a Catalunya, el consum de tabac ha tingut un repunt: s’ha passat del 24 al 25,6 % de fumadors, segons l’Enquesta de salut de Catalunya (ESCA) del 2018. L’increment en les dones és més alt i ha passat del 18,5 al 20,5 %, mentre que en els homes hi ha un augment del 29,7 al 30,9 %.\nNo obstant això, el Departament de Salut assenyala que la mortalitat anual a Catalunya atribuïble al consum de tabac no ha variat gaire en els dos darrers anys, i se situa al voltant de les 9.500 morts, una xifra que equival a 26 defuncions cada dia.\nOn és prohibit fumar?\nD’acord amb la Llei 28/2005, que regula el subministrament, el consum i la publicitat dels productes del tabac, es prohibeix fumar en tots els espais públics tancats i l’ús de cigarretes electròniques en dependències de les administracions públiques, centres sanitaris i educatius, parcs infantils i vehicles de transport públic.\nOn és permès fumar?\nLa Generalitat permet fumar als espais a l’aire lliure, és a dir, aquells espais no coberts, o bé coberts amb un màxim de dues parets, murs o paraments laterals.\nNo obstant això, la normativa vigent estableix algunes excepcions que permeten fumar en indrets tancats:\nZones habilitades per a fumadors en centres residencials per a persones grans o amb discapacitat.\nZones habilitades per a fumadors en establiments psiquiàtrics de mitjana i llarga durada o bé a les zones exteriors a l’aire lliure.\n30 % de les habitacions d’hotels i hostals, sempre que estiguin separades de les habitacions per a no fumadors.\n— Gremi de Restauració de Barcelona — tabac — terrasses\nLes últimes cigarretes a les terrasses?\nEntrevista: Carmen Cabezas, sotsdirectora general de Promoció de la Salut\nAmplien el centre de justícia juvenil per a menors amb malalties mentals i addicions\nCaminar és beneficiós físicament, psicològicament i també per al cervell\nAugmenten a Barcelona un 20 % les agressions contra el col·lectiu LGTBI\nDos ferits lleus per arma blanca després d’una baralla al Raval\nEl fiscal Zaragoza creu que la sentència de l’1-O sortirà abans del 12 d’octubre\nPendents dels equipaments i l’habitatge social de Glòries\nAssís crearà un centre d’atenció específica per a dones en situació de sensellarisme\nQuatre detinguts a la Zona Franca per blanqueig de capital i tràfic de drogues


Nova Oficina - eGestions Serveis Empresarials\nInauguració de la nova oficina\nAquest divendres 23 de novembre del 2018 vam inaugurar la nova oficina, ubicada al carrer de la Llibertat, núm. 5, del Perelló.\nDesprés de gairebé 5 anys oferint els nostres serveis, hem decidit donar un pas endavant i establir-nos en una oficina.\nAmb aquesta decisió pretenem oferir un millor servei als nostres clients, tot compatibilitzant el sistema de gestió online i a domicili que hem realitzat fins ara, amb l'atenció personalitzada on els clients es puguin adreçar.\nGràcies a la col·laboració de Mapfre Assegurances hem pogut dur a terme aquesta acció, tot esperant augmentar els serveis que oferim als nostres clients, oferint una gestió i assessorament integral en assegurances, inversions, i d'altres recomanacions econòmiques.\nUs esperem i agrairem la vostra visita!


Aquest matí ens hem llevat amb la trista notícia de la mort de Manuel Cuyàs. Llegir el seu article a la segona plana d’El Punt Avui era pràcticament un ritual imprescindible. M’identificava molt amb la seva manera d’escriure, la seva elegant ironia, la varietat dels temes tractats, des de la política pura i dura (amb la\nHi va haver un temps, parlo dels anys seixanta i setanta, que em donava la impressió de que això del racisme anava de baixa. El món evolucionava cap endavant, els drets humans, la democràcia o els més elevats ideals de la Humanitat s’obrien pas lentament, enmig d’innegables obstacles. D’entre aquests ideals, el de que tots\nAvui fa vint-i-cinc anys del naixement de Vilaweb o per ser més precisos del seu precedent, Infopista, una mena de cercador de webs en el llavors encara incipient món d’internet. La memòria em torna de nou a aquells anys, al meu primer i voluminós ordinador connectat a la xarxa, al primer mòdem de sorollets, a una pantalla que\n“Tabús” és un programa que emet actualment TV3 i que supera netament la mitjana de qualitat de la cadena. Com se sap, el conegut actor David Verdaguer es reuneix en una casa rural amb algunes persones representants de determinats col·lectius dels quals “no ens n’hauríem de riure” segons resa la caràtula del programa. Amb gran\nDemà pot ser el desori. Tècnicament, entre 6 i 10 del matí i 8 i 11 del vespre-nit tothom que tingui entre 18 i 70 anys podrà sortir al carrer a fer exercici. Se suposa que caminar també és fer exercici: “cada dia s’ha de caminar mitja hora com a mínim”, ens han repetit fins


Arxius de jordi lloveras » Tribuna Ganxona\n“Guíxols des del Carrer” va commemorar el Dia de la República\nLa candidatura Guíxols des del carrer no va faltar ahir a la cita commemorativa del 14 d’abril, Dia de la República, que encara “és un símbol pels qui aspiren a canvis que ens portin a una vida pública més democràtica, més neta i més entroncada amb el poble”. Jordi Lloveras, cap de llista de la candidatura, va tenir també la remembrança de l’escriptor uruguaià Eduardo Galdeano, mort dilluns i molt compromès amb les idees d’esquerres. Algunes de les seves frases van ser utilitzades pels membres de la candidatura, com la que que va citar Jordi Lloveras: “Molts homes petits, en llocs petits, fent coses petites poden canviar el món”\nJordi Lloveras, proclamat candidat per “Guíxols des del carrer”\nA través d’una votació oberta a totes les persones adherides, la plataforma “Guíxols des del carrer” va decidir els seus candidats principals a la llista que es presentarà a les eleccions municipals del 24 de maig.\nLa votació , en què van participar més del 50 per cent dels adherits, va escollir els cinc primers llocs, amb el següent resultat per ordre de votacions rebudes: Jordi Lloveras, Julià Castelló, Laura Agüera, Maria Àngels Comas i Salvador Sánchez.\nJordi Lloveras, carter de professió, no pertany a cap partit polític i té una llarga trajectòria en el món sindical com a representant dels treballadors de Correus. Julià Castelló és periodista, durant molts anys va treballar a RTVE-Catalunya i va participar en la fundació del Col.legi i del Sindicat de Periodistes de Catalunya. Laura Agüera exerceix com advocada a Girona i pertany a la Comissió de Drets Humans i de Violència de Gènere del Col·legi d’Advocats.\n“Guíxols des del carrer” ha estat treballant durant més d’un any a través de debats i assemblees obertes a tota la ciutadania per redactar el seu programa, el codi ètic dels candidats i les formes de participació dels adherits i de la ciutadania en les decisions i polítiques que defensarà el grup. Entre d’altres mecanismes per donar poder a la ciutadania, “Guíxols des del carrer” propugna la posta en marxa d’un procés participatiu per redactar els pressupostos municipals i mecanismes d’informació i transparència en tots els contractes de persones, obres i serveis que es paguin amb diners públics.


Rutes turístiques inesperades i literàries | BonDia Diari digital d'Andorra.\nDc., 20/07/2016 - 02:00\n—Per cert, quin és aquest poble que s’ha encarit tant? —em vaig encuriosir.\n—És clar, no m’estranya.\n—Això, per què?\n—No veus Joc de trons, oi?\nI així un dia rere l’altre. Una amiga de la infància em reconeixia que se n’havia anat fins a Fjällbacka, una petita ciutat perduda de la costa sueca, només perquè és molt fan de la Camilla Läckberg i volia passejar pels carrers on transcorren les seves novel·les. Fins que no va reconèixer ser entusiasta de l’autora, els fjällbackardens —m’invento el gentilici— no van entendre la seva elecció turística entre tot el ventall de possibilitats que posseeixen millors puntuacions al Tripadvisor suec.\nI en una enquesta particular posterior m’he trobat una cinèfila que en el seu viatge a Tunísia es va trobar visitant de manera inesperada Mos Spa (Planeta Tatooine), una de les localitzacions de La guerra de les galàxies; o una entusiasta de la ciutat d’Edimburg que va fer parada obligada a The Elephant House per comprar unes llibretes, no perquè fos una addicta a Harry Potter, sinó perquè ho érem alguns dels seus companys lletraferits. Fins i tot hi ha qui m’ha confessat el seu propòsit de recalar, per imposició infantil inapel·lable, al castell de Frozen (cortesia d’Eurodisney).\nEn el meu cas el maridatge cultural que conservo amb més emoció va ser passejant pels boscs de Brocéliande, a la Bretanya, amb la meva germana que just havia llegit les llegendes artúriques i vaig sentir que em desplaçava, amb les seves explicacions, per les mítiques vides de Ginebra, de Merlí, Morgana o Lancelot, sent a cada passa una mica més a prop de la recerca del Sant Greal.\nM’agraden molt els llocs que es redescobreixen o que, simplement, llueixen una mica més gràcies a les obres de ficció. M’agrada molt visitar-los i més encara si aprofiten l’interès que han despertat en el públic que primer els ha imaginat en un llibre o contemplat —una mica maquillats— a les pantalles. És per això que quan m’he assabentat del projecte, no faig més que contar els dies que resten perquè s’inauguri la ruta literària inspirada en el llibre del meu estimat Joan Peruga, Últim estiu a Ordino, que espero que em permeti contemplar amb ulls renovats el meu poble d’adopció.


Els comerços de Torroella i l'Estartit podran alertar per mòbil la Policia Local prement un botó, Torroella de Montgrí i l'Estartit\nInici INICI Informació municipal Notícies Els comerços de Torroella i l'Estartit podran alertar per mòbil la Policia Local prement un botó\nEls comerços de Torroella i l'Estartit podran alertar per mòbil la Policia Local prement un botó\n(01.12.16) L'Ajuntament de Torroella de Montgrí ha posat en marxa un dispositiu gratuït d'alertes a través del mòbil perquè els comerços puguin avisar la Policia Local en qualsevol situació d’emergència. Tot i que la incidència de robatoris, furts o aldarulls és molt baixa al conjunt del municipi. El servei pretén contribuir a millorar la percepció de seguretat i reduir el temps de resposta en cas que es produeixi alguna emergència. El nou dispositiu es va presentar públicament ahir al vespre i a partir d'avui els usuaris es poden d'alta. S'hi poden acollir tot tipus d'establiments comercials, botigues, bars, restaurants, etc. excepte aquells que per llei estan obligats a tenir un sistema d'alarma, com joieries, bancs...\nVeure documentació que cal aportar a l'Ajuntament de Torroella de Montgrí\nEl funcionament del Botó Vermell o Drag Alert és molt senzill, ja que funciona a través dels telèfons mòbils i tabletes amb sistema Android, on s'hi instal·la una aplicació que connecta directament el dispositiu amb el programa informàtic d’incidències de la Policia Local. En cas de ser activat, genera un senyal d’emergència indicant la ubicació de l’establiment. A partir d'aquí es mobilitza la patrulla que estigui de guàrdia. Fins ara, en cas de necessitat, s'havia de fer una trucada, indicar la incidència i la localització, fet que dilatava el temps d'intervenció.\nEl regidor de Seguretat Ciutadana, Josep Martinoy, argumenta que aquest és un pas més en la millora del servei de la Policia Local i recorda que el dispositiu també serà una bona eina per alertar en cas d'alguna necessitat sanitària als establiments o a la via pública. També avança que en una fase posterior es podria estendre el dispositiu a d'altres col·lectius o àmbits del municipi.\nDocumentació per presentar per part dels comerços que es vulguin adherir [ ]


Lola Pendande: "Crec que tenim equip per optar als play offs"\nLa jove promesa espanyola ha estat presentada aquest matí a les oficines del club i ha mostrat la confiança en la plantilla d'enguany\nArribada fa pocs dies del segon europeu que aquest estiu ha disputat, Lola Pendande ha estat presentada aquest matí com una de les incorporacions del Barça de bàsquet femení per aquesta temporada. La jove jugadora de només 18 anys, s'ha mostrat optimista de cara a la temporada i ha assegurat que "tot i que encara ens falta una mica de conexió, crec que tenim una gran plantilla".\nUn estiu amb la selecció\nCal recordar que Pendande s'ha incorporat fa pocs dies a les files del Barça ja que la nova jugadora blaugrana ha disputat dos europeus amb la selecció espanyola. El primer va ser el sots-18, on va liderar la selecció per aconseguir la medalla de plata, i el segon va ser l'europeu sots-20 on va aconseguir la medalla d'or.\nAquests però, no eren els primers europeus de Pendande, que l'any passat ja va disputar l'europeu sots-18 i l'any 2016 va aconseguir l'or en l'europeu sots-16.\nA aquest palmarès amb la selecció cal afagir una temporada amb el Gran Canaria a Lliga Femenina 1, i un Young Wooden Award, a la millor jugadora de la lliga californiana amb la Ribet Academy, on va jugar l'any passat.\nL'objectiu: els play offs\nEn relació a aquesta temporada Pendande s'ha mostrat molt optimista i ha assegurat que si bé l'equip és molt nou i encara necessita minuts, Pendande creu que "el nostre objectiu han de ser els play offs i després intentar pujar a la Lliga Dia". Així i tot, la pivot ha recordat que el nivell de la categoria és molt alt i que serà una tasca molt complicada.\nPel que fa a la seva arribada a Barcelona, la jugadora procedent d'Almeria ha assegurat que "és un orgull vestir la samarreta del Barça, sempre he volgut vestir aquesta samarreta".


venda de apartament a Alfaz del Pi, Albir Id:0104986\nApartament en venda a carrer isaac albeniz\nApartament cèntric a l#39Albir. Aquest apartament es troba al centre d#39Albir, a prop de tots els serveis com supermercats, farmàcies, restaurants i del mercat ambulant que se celebra cada diumenge. Té la platja de l´Albir a uns 7 minuts passejant, des d´on es pot completar el passeig marítim que porta fins a Altea. Aquest apartament és de cantonada en una 3a planta, amb orientació est i una bona terrassa. Té 3 dormitoris i 2 banys, una cuina independent amb finestra al menjador i una galeria per rentar la roba. No té plaça de garatge, però hi ha pàrquing gratuït fora al costat de l#39edifici.


L'ESCALA - En Venda: Apartament Sotpedró Apartament de planta baixa, amb un jardinet privat\nApartament Sotpedró Apartament de planta baixa, amb un jardinet privat\nApartament Sotpedró Apartament de planta baixa, amb un jardinet privat.\nApartament Sotpedró Apartament de planta baixa, amb un jardinet privat, L'ESCALA\nApartament de planta baixa, tres habitacions, amb un jardinet privat amb gespa i d’ús exclusiu de 30m2, tancat, que forma part del complexa Sotpedró, un lloc molt bonic que té una piscina i jardí comunitaris molt agradables i ben mantinguts. Es troba a només 250m del camí de vianants que porta a totes les platges d’Empúries i per tant s’hi pot anar a peu així com al casc antic de l’Escala (la platja de les Barques es troba a uns 600m – un lloc molt animat). De fet es pot anar a peu pertot fins i tot als supermercats.\nConsta d’un menjador sala d’estar i cuina americana que dóna a una terrassa esplèndida orientada a l’est que s’estén el jardinet privat i d’on per un portal es té accés a la piscina i jardí comunitaris; una habitació amb dos llits simples orientada també a l’est, una cambra de bany, un segona cambra amb un llit doble que dóna a una segona terrassa orientada a l’oest que és a on hi ha la façana principal, i una tercera habitació amb lliteres que també dóna a la terrassa de la façana principal i que en la mateixa hi té un racó bugaderia.\nAquest apartament té una plaça de parking subterrània i això és un respir en un lloc turístic com és l’Escala.\nApartament Sotpedró Apartament de planta baixa, amb un jardinet privat was last modified: octubre 27th, 2018 by bertodj\nSituació: Carrer Escorxador 15, L'ESCALA\nApartament de planta baixa, tres habitacions, amb un jardinet privat amb gespa i d’ús exclusiu de 30 [..]


ᐅ Disseny web Sant Jaume de Frontanyà - Disseny de pàgines web Sant Jaume de Frontanyà\nDISSENY WEB SANT JAUME DE FRONTANYÀ 100% PROFESSIONAL\nLi oferim disseny de pàgines web Sant Jaume de Frontanyà professionals i 100% responsive per a tot tipus de dispositius,\nExperts en disseny web Sant Jaume de Frontanyà\nComptem amb molts anys d'experiència en disseny web Sant Jaume de Frontanyà de tot tipus de sectors i activitats. Som experts en la creació de tot tipus de pàgines web potents i elegants, utilitzant les millors eines, tècniques i tecnologia del mercat.\nEl nostre equip professional analitza i confecciona en cada cas una proposta de disseny web Sant Jaume de Frontanyà a mida, tecnologia, model i estratègia comercial que millor encaixa amb les necessitats de cada projecte i client.\nRealitzem disseny web Sant Jaume de Frontanyà 100% responsive i amb optimització a paràmetres SEO Google inclosa, ja que som experts en aquest tipus de disseny web Sant Jaume de Frontanyà parametritzat específicament per a posicionar-se òptimament a Google, tant a nivell d'estructuració del disseny web Sant Jaume de Frontanyà com en la dinàmica de continguts.\nDisseny web Sant Jaume de Frontanyà. Experts en la creació de pàgines web Sant Jaume de Frontanyà.\nEl nostre objectiu alhora de crear un disseny web Sant Jaume de Frontanyà és la de transmetre elegància, professionalitat i envergadura a l'empresa, amb l'objectiu de generar imatge de marca i que l'empresa estarà a l'alçada de qualsevol tipologia de client a internet.\nDisseny web Sant Jaume de Frontanyà. Molts anys d'experiència en el disseny web Sant Jaume de Frontanyà.\nTots els nostres dissenys web Sant Jaume de Frontanyà compten amb la base tecnològica adequada per poder evolucionar i millorar sense limitacions, junt amb una potent optimització de sèrie per a SEO en cercadors, és a dir el seu òptim Posicionament web, sobretot Posicionament Google i òbviament, l’optimització a qualsevol tipus de dispositiu com mòbils, tauletes, etc.. 100% Responsive i auto-gestionable!\nDisseny web Sant Jaume de Frontanyà. Oferim tot tipus de disseny web Sant Jaume de Frontanyà.\nRealitzem qualsevol tipus i model de pàgines web, des del disseny web Sant Jaume de Frontanyà comercial corporatiu a portals sectorials, cercadors, directoris, landings, blogs i fins a models de negoci on-line innovadors.. Utilitzem diferents tipus de programació, tecnologia i plataformes CMS, sempre en funció del projecte de disseny web Sant Jaume de Frontanyà final a desenvolupar. Amb Gestinet, tot allò que pugui ser imaginat, ho podem traslladar a web =)\nPlanificació de tot tipus de projectes de disseny web Sant Jaume de Frontanyà a mida del client.\nDisseny web Sant Jaume de Frontanyà i desenvolupament amb llenguatges de programació actuals i escalables.\nEstudi de les necessitats del client amb plantejament estratègic del disseny web Sant Jaume de Frontanyà.\nOpcions de disseny web Sant Jaume de Frontanyà personalitzades per diferents dispositius.\nDisseny web Sant Jaume de Frontanyà, 100% responsive\nEl disseny de pàgines web Sant Jaume de Frontanyà responsive o adaptatiu és una tècnica de disseny web Sant Jaume de Frontanyà que busca la correcta visualització d'una mateixa pàgina en diferents dispositius. Des d'ordinadors d'escriptori a tablets i mòbils. Avui dia accedim a llocs web des de tot tipus de dispositius; ordinador, tablet, smartphone… pel que, cada vegada més, ens sorgeix la necessitat que la nostra web s'adapti a les diferents grandàries d'aquests.\nA Gestinet ens preocupem de plantejar el disseny web Sant Jaume de Frontanyà també per afavorir les conversions utilitzant tots els recursos per crear call to action (trucades a l'acció) eficaços i atractius, d'aquesta manera afavorim la conversió dels visitants en clients, o la conversió de les visites en vendes.\nA Gestinet som experts en disseny web Sant Jaume de Frontanyà.


Les treballadores de l’habitatge tutelat per a dones de Castelló denuncien violència institucional al centre - directa.cat\nLes sis treballadores de l’habitatge tutelat per a dones en risc d’exclusió social de la capital de la Plana han denunciat, a través del sindicat CGT, la violència institucional a la qual estan sotmeses les cinc dones i les sis menors que viuen a l’immoble. La plantilla alerta de la falta de manteniment i de recursos econòmics per cobrir les necessitats bàsiques de les usuàries i del personal i oferir així una atenció de qualitat. Des de la Conselleria d’Igualtat asseguren que els constava que “els incompliments ja s’havien solucionat”\nA l'habitatge tutelat per a dones en risc d'exclusió de Castelló viuen sis dones i cinc menors / Arxiu\nAlícia, nom fictici, ja que no vol revelar la seua identitat, treballa com a educadora social a l’únic habitatge tutelat de titularitat pública, però gestionat a través d’una empresa privada adjudicatària, per a dones en risc d’exclusió social que hi ha a les comarques de Castelló. Va començar en l’any 2014, quan la Generalitat va reobrir el centre, que havia romàs dos anys tancat a causa d’un deute que superava els 120.000 euros. Durant els últims mesos, Alicia i les seues cinc companyes de treball han vist com les condicions laborals de la plantilla han anat empitjorant i, en conseqüència, també l’atenció que s’ofereix a les cinc dones que hi viuen, acompanyades de sis menors. Aquesta setmana, les treballadores, a través del sindicat Confederació General del Treball (CGT), han decidit plantar clara a l’Administració i han denunciat la violència institucional que sofreixen les dones i infants que hi resideixen.\nFa cinc anys, el Grupo Palma Servicios Sociales SL, dirigit a la gestió de serveis per a persones dependents o en situació de vulnerabilitat, va assumir la gerència de l’habitatge titulat de la capital de la Plana. Aquest té una capacitat màxima de 13 places. Està destinat a dones que acudeixen soles o acompanyades dels seus fills o filles menors i que es troben en una situació de risc, moltes de les quals són víctimes de violència masclista. Les treballadores s’encarreguen de donar suport per afavorir la seua integració laboral, a banda de cobrir les seues necessitats bàsiques. També reben un tractament especialitzat, suport psicosocial i realitzen activitats de convivència i cooperació. Segons Alícia, des del 2014, s’ha pogut treballar per complir aquests objectius. Tanmateix, des que la Conselleria d’Igualtat i Polítiques Inclusives, en novembre de 2018, va adjudicar la gestió del centre a Group Eulen SA, que presta els seus serveis en els àmbits de la seguretat, la neteja i manteniment o el sociosanitari, a les dones no “se les està facilitant els mitjans bàsics que faciliten la seua reintegració social”, alerta l’educadora.\nLes treballadores denuncien una falta de manteniment de les instal·lacions que no contribueix a crear un espai confortable i agradable per a les dones i menors que l’habiten. “No tenim alarma d’incendis, hi ha habitacions sense llum, i una llavadora no funciona. A més a més, hi ha moltes coses que es trenquen i no s’arreglen”, detalla Alicia\nLes treballadores denuncien una falta de manteniment de les instal·lacions que no contribueix a crear un espai confortable i agradable per a les dones i menors que l’habiten. “No tenim alarma d’incendis, hi ha habitacions sense llum, i una llavadora no funciona. A més a més, hi ha moltes coses que es trenquen i no s’arreglen”, detalla Alícia. Vanessa Almela, membre de CGT-Castelló, afegeix que a l’immoble hi ha “moltes barreres arquitectòniques” que dificulten l’estança de les usuàries, com per exemple, que no existeix cap accés adaptat per a persones amb mobilitat reduïda. Així doncs, l’empresa està incomplint les seues obligacions, especificades al plec de prescripcions tècniques que regeixen el contracte administratiu de l’immoble, document de la Generalitat on s’indica que el grup Eulen ha “d’atendre els requeriments dels ingressos que es deriven”, “mantindre els nivells de qualitat en la prestació assistencial”, “garantir el manteniment, reparació, neteja i conservació de l’immoble” o “reparar i/o reposar immediatament, amb la mateixa qualitat i prestacions, aquells elements que es deterioren, s’extravien o desapareguen”.\nEl sindicat també recorda que es va emetre un informe per part del Servei d’Acreditació i Inspecció de Centres i Serveis, en què ja s’informava la Generalitat de la necessitat d’acabar amb els incompliments. En aquest sentit, des de la Conselleria d’Igualtat, en mans de la vicepresidenta de la Generalitat Mònica Oltra (Compromís), expliquen que els constava que “els incompliments ja s’havien solucionat”. Així mateix, afegeixen que, si continuen les deficiències en el servei, les treballadores han d’enviar una queixa formal a la Conselleria: “Fins que no la presenten, no tenim constància formal de què el servei funciona malament i no podem treballar per millorar la gestió”.\nProblemes econòmics i falta de personal\nA les deficiències en el manteniment se sumen els problemes econòmics que afecten les treballadores. En ser un habitatge tutelat de titularitat pública i gestionat a través d’una empresa privada adjudicatària, la Conselleria d’Igualtat és la responsable de pagar les factures a l’empresa Eulen, qui, setmanalment, avisa de l’entrega dels diners en efectiu a la coordinadora de l’habitatge, en funció de les despeses que hi ha hagut cada setmana. Tanmateix, des que el grup Eulen està al capdavant de la gestió, “ens hem quedat tres vegades sense diners en efectiu en caixa”, assegura l’educadora. Açò ha derivat en un empitjorament de l’alimentació de les dones i les menors i la impossibilitat de cobrir les necessitats bàsiques, com productes d’higiene i neteja. “Comprem productes molt bàsics. Quan ens hem quedat sense diners en caixa, els xiquets han de sopar arròs blanc. I, per exemple, fa temps que la llavadora està trencada, però hem de prioritzar el pagament del menjar i dels productes d’higiene íntima”, subratlla Alícia.\nLa falta de personal també està impedint el compliment de les finalitats per a les quals l’habitatge va ser creat. En concret, tal com recull el document del plec, hi treballen dues educadores socials a jornada completa, una psicòloga, amb un contracte de 20 hores setmanals; dues auxiliars de serveis -una a jornada completa i una altra a mitja jornada- i una treballadora social, qui també assumeix tasques de coordinació del centre i treballa 30 hores setmanals. El nombre d’hores setmanals que ha de computar cada treballadora ha disminuït després de la formalització del contracte d’adjudicació a l’empresa Eulen, i per tant, “les necessitats de les dones no són ateses de manera adequada” i “l’atenció psicològica és molt deficient”, critica Almela. Per a la membre de CGT, es tracta d’un clar cas de violència institucional, en què, a més a més, es demostra que la gestió privada perjudica les condicions laborals.\nLa treballadora també remarca que l’empresa les obliga a substituir-se entre elles quan alguna de les professionals s’agafa un dia lliure per assumptes propis. A banda, a causa de la falta de personal, el centre es queda moltes vegades sense cap professional\nAl document del plec també es va indicar que s’havia de “garantir la permanència en el centre d’almenys un professional, tant en horari diürn con en horari nocturn”, una ràtio que Alicia considera completament insuficient: “En molts torns, hi ha només una persona. Açò comporta que, a vegades, una auxiliar de servei faça les funcions d’educadora social sense tindre una formació o la psicòloga haja de cuidar a menors, en compte d’atendre emocionalment les dones”. La treballadora també remarca que l’empresa les obliga a substituir-se entre elles quan alguna de les professionals s’agafa un dia lliure per assumptes propis. A banda, a causa de la falta de personal, el centre es queda moltes vegades sense cap professional, ja que, per exemple, si les mares han de fer algun encàrrec, són les empleades les que s’encarreguen de recollir les menors de l’escola. “Si només hi ha una persona en eixe torn, ens veiem obligades a reduir l’horari escolar dels xiquets per poder començar a recollir-los a les quatre i mitja i poder recollir-los a tots”, recalca.\nCGT demanarà una reunió amb la Conselleria d’Igualtat\nDes del sindicat han anunciat que demanaran una reunió amb la Conselleria d’Igualtat per acordar una sèrie de mesures que permetin millorar el funcionament de l’habitatge tutelat i l’atenció oferta a les dones i les seues filles. Entre les reformes del plec actual, destaquen la necessitat de contractar la figura d’una directora, que es responsabilitze de les tasques de coordinació del centre; la presència d’una educadora social per cada torn i, sobretot en els torns de matí i vesprada; així com la contractació d’una psicòloga i una treballadora social a jornades completes i dues educadores infantils a jornada completa. La CGT també ha exigit que l’entitat garantisca el manteniment, la reparació i conservació de l’immoble, així com “l’eliminació de les barreres arquitectòniques”, amb l’adaptació de l’habitatge a persones amb mobilitat reduïda; i “la redacció d’un pla d’emergència” i d’un projecte educatiu clar “que estiga a disposició de les treballadores”.\nPer últim, s’ha demanat que l’empresa complisca el conveni col·lectiu de les empreses que gestionen serveis a través d’un contracte adjudicat per l’Administració pública. En concret, l’article 37 del conveni estableix que l’entitat ha de compensar els festius treballats amb un dia i dues hores de descans. Tanmateix, segons remarquen les treballadores, amb el canvi de gestió de la companyia Palma al grup Eulen, se’ls va informar, a través de la coordinadora, que no s’anaven a compensar els festius treballats. En la mateixa línia, es reivindica que es facilite a les treballadores el registre de les hores treballades i que a les nòmines apareguen especificats els complements econòmics que s’ingressen a la plantilla. “Se suposa que les empleades han de cobrar uns plusos, però com no estan especificats, pot ser que no els estiguen cobrant”, sentència Almela.\nCastelló CGT Castelló Habitatge tutelat País Valencià violència institucional Violència masclista\n« El 60% del comerç mundial tributa a paradisos fiscals\nEl CSOA l’Horta celebra set anys col·lectivitzant utopies »


Navegant per Setmana Santa a Waterwolf Enkhuizen - ZeilendeSchepen.nl\nDivendres 02 Abril 2021 20: 00 t / m Dilluns 05 Abril 2021 17: 00\nUn cap de setmana de vela, inclòs el càtering\nGaudeix d’un meravellós viatge en vela amb accions i tranquil·litat alternes! Un viatge en vela amb el sol ponent en una bonica nit d’estiu pot crear la sensació de vacances màxima, un dia de creuer i, per tant, molta feina a bord dóna la sensació de mariner real, però una tarda caminant o de compres en una de les acollidores ciutats portuàries també pot proporcionar moltes satisfaccions.\nAl vespre, us convidem a bord a partir de les 20.00 del vespre. Coneixeu la tripulació i els altres convidats. El vostre llit ja està preparat, però abans d’anar a dormir potser voldreu explorar la ciutat.\nDesprés d'una breu instrucció de navegació, sortireu del port l'endemà. Hi ha diferents rutes que es poden navegar. Practiqueu diferents nusos i conegueu les diferents veles. El patró està al capdavant, però hi ha alguna cosa per a tots els nostres vaixells de vela. Un cop s’haïn les veles i la nau estigui en marxa, podeu fer el vostre propi compte. Tens un bon llibre que no pots aconseguir? T'agraden els jocs? No dubteu a portar-ho tot amb vosaltres! O dormeu dormint a la coberta. Però vés amb compte: hi ha molt que veure al llarg del camí: ramats d'aus, belles costes, altres vaixells o simplement aigua.\nEl dinar se servirà al llarg del camí. Al final de la tarda, us amarrareu en un port i tindreu l'oportunitat de sortir sols. Visiteu la ciutat portuària de l'atmosfera, gaudiu d'una terrassa, passegeu a peu o en bicicleta. A la nit, un àpat calent està preparat per a vosaltres i mengeu junts a bord. Després del sopar, teniu l'oportunitat d'organitzar-vos el vostre temps i, possiblement, de desembarcar per passar la nit a la costa.\nL’últim dia de la navegació al port d’origen perquè torni al port al voltant de les hores 17.00.\nNavegant pel IJsselmeer i el mar de Wadden, no hi ha dos dies iguals!\nEl patró coneix tots els llocs bells de la zona i fa tot el possible per preparar un programa molt variat amb el grup de turisme. La ruta final depèn del vent i de les condicions meteorològiques. El nombre d’hores navegades per dia depèn dels desitjos del grup.\nLlit en una cabina compartida (m / f separada) 325 € pp\nCabina privada per 1 persona 515 € per cabina (cabina d'ús individual)\nCabina de 2 persones privada 675 € per cabina (es requereix servei de neteja conjunta)\nCabina privada per a 4 persones 1.170 € per cabina (es requereix servei de neteja conjunta)\nEls àpats es proporcionen en règim de pensió completa\nL'esmorzar consta de diferents tipus de pa amb embotits, formatge i pastissos dolços, cafè, te i llet. El dinar és el mateix que un esmorzar complementat amb alguna cosa addicional, com ara una sopa o una amanida. La fruita està disponible a bord. Al mig, s'ofereix regularment alguna cosa saborosa, com ara galetes o aperitius. Al vespre se serveix un menjar calent (cursos 2).\nRecàrrecs de quotes portuàries, impostos turístics, costos de combustible\nBegudes: cafè, te i aigua de l'aixeta disponibles de franc\nEls llits estan completament fets\nActivitats i excursions a terra\nBegudes excepte el cafè, el te i l'aigua de l'aixeta\nTome les vostres pròpies tovalloles\nNavegues amb el llop d'aigua\nMés informació sobre el llop de l'aigua\nDivendres 02 Abril 2021 20: 00\nDilluns 05 Abril 2021 17: 00\nTé alguna pregunta sobre la vela de Pasqua amb Waterwolf Enkhuizen?


ANIMACIÓ LECTORA PER SANT JORDI - Página Jimdo de escolaelsquatrevents\nANIMACIÓ LECTORA PER SANT JORDI\nEls alumnes de sisè han representat Qui diu la veritat? La versió de la princesa de Montserrat Balada. Des de la comissió de la biblioteca volem donar les gràcies a tots els assistents i l' enhorabona als alumnes de sisè pel seu gran treball.\nDes de la comissió de la biblioteca volem posar el nostre petit gra de sorra a aquest dia, on no pot faltar la música de les paules i les lletres.\nANIMACIÓ LECTORA EN LA BIBLIOTECA\nUns alumnes de sisè van representar el llibre: La mona de Pasqua i van llegir l' àlbum il.lustrat: L' abella feinera. L' animació lectora es va portar a terme durant l' estona de préstec del dilluns. Al matí, pels alumnes de primària i per la tarda, pels nens d' educació infantil i els pares que els acompanyaven. Moltes gràcies per la vostra assistència.\nENS ACOMIADEM DEL PRIMER TRIMESTRE TOT LLEGINT\nA l' hora de préstec hem acomiadat el primer trimestre amb una mica d' animació lectora. Els contes van ser : El hernano de Juan sucio i L' alegre ninot de neu. Van ser llegits i representats per unes alumnes fantàstiques de 6è.\nEL SERVEI DE PRÉSTEC DEL DILLUNS ESTÀ MOLT ANIMAT!\npresentació animacio lectora.pdf\nEL NOSTRE ESPAI, LA BIBLIOTECA\nMireu que guapa que m' han deixat!!!. Cada curs els membres de la comissió de la biblioteca em tenen una cosa preparada. Aquest curs ha tocat un canvi de disseny.\nEls alumnes poden gaudir de l' espai de la biblioteca els dilluns i dimarts a l' hora del pati.\nA més de gaudir del servei de préstec:\nDilluns de 11:00 a 11:30 h 1r,2n i 3r\nDimarts de 11:00 a 11:30 h 4t, 5è i 6è\nEls alumnes d' infantil dilluns de 16:00 a 16:30 h. Els alumnes d' educació infantil que no poden anar a la tarda podran gaudir del servei de préstec a l' hora del pati.\nQUÈ DIVERTIT ÉS LLEGIR !!!!\nDesprés de la lectura de cada llibre, realitzem diferents activitats per tal que els nens els recordin i no els sigui tan feixuga la lectura. Tot segiuit , podreu veure un grapat d' exemples.\nEL MISTERI DE L' ESPANTAOCELLS ADORMIT\nA l’ hora de la biblioteca , els alumnes de quart han llegit el llibre de La cançó del bosc cremat. En acabar de llegir tot el llibre, han posat música al poema de les últimes pàgines. Després, per grups, han anat a les classes de primer i segon a cantar aquesta cançó.\nCONTES D' ESTAR PER CASA\nEls alumnes de cinquè, després de llegir el llibre individualment, han fet un treball dels valors que en volia ensenyar els diferents contes .\nEls nens i nenes de 6è han llegit el llibre Érase una vez Don Quijote, després de fer unes petites tertúlies a la classe .\nCada alumne ha fet un treball del que creia més interessant del llibre. A l’ entrada de la l’ escola han fet una exposició d’ aquest treballs . Els alumnes de 6è han convidat a les altres classes per tal de visitar l’ exposició, així com fer-los un petit resum del llibre i de guies de l’ exposició.\nLA TORTUGA D' EN HANS\nEls alumnes de tercer han llegit el llibre de la tortuga d’ en Hans\nA la classe han fet un petit club de lectura, per tal d’ iniciar-los en aquesta tècnica .Per acabar, tots han fet la seva tortuga . Aquesta podia ser com la del llibre o com ells se la imaginaven. Els alumnes han fet una petita exposició en l’ entrada del centre.\nLA PRIMAVERA I SANT JORDI JA HA ARRIBAT A L' ESCOLA\nLa biblioteca dóna la benvinguda a la primavera. I com no, a la festa de Sant Jordi ( dia de la rosa i el llibre). Des de la biblioteca volem felicitar a tots els alumnes per la seva participació en el concurs de dibuix i redaccions . Així com, als guanyadors d' aquest curs.\nLes classes de 6è ens expliquen el Quixot\nBERNAT L' AMOÏNAT\nA la classe de 3r i 4t hem explicat el llibre “Bernat l’amoïnat” d’Anthony Browne. El conte narra la història d’en Bernat, un nen que s’amoïna per tantes coses que no el deixen ni dormir. Finalment, la seva àvia li donarà el secret a totes aquestes angoixes per poder dormir cada nit. Basat amb els ninotets del neguit de Guatemala, els alumnes han creat els seus propis ninotets del neguit per deixar les seves angoixes i no amoïnar-se per res.\nSI LLIBRES DE L' HIVERN I DEL CARNAVAL VOLS LLEGIR , A LA BIBLIOTECA HAS DE VENIR\nL’hivern ha arribat i, per això, hem decorat l’entrada amb refranys, llibres i imatges d’aquesta època de l’any i de l’arribada del Carnaval. A més a més tenim un arbre ple de llibres adients de l’hivern i el fred.\nPLA D'IMPULS A LA LECTURA. ACTIVITAT: ÀLBUMS IL.LUSTRATS\npla d'impuls PPOINT1.ppt.pps\nPLA D'IMPULS CONTINUACIÓ 1.ppt.pps\npla d'impuls ppoint 2.ppt.pps\nPLA D'IMPULS A LA LECTURA 1.doc\nDocumento Microsoft Word 694.5 KB\nPLA D'IMPULS A LA LECTURA SESSIO 1 I 2.d\nPLA D'IMPULS SESSIÓ 3 I 4.doc\nPLA D'IMPLUS A LA LECTURA 2.doc\nLA REVISTA TATANO CELEBRA EL NÚMERO 100!!\nAmb motiu d'aquest aniversari la comissió de la biblioteca vol felicitar a la revista i convidar-vos a llegir-la. Especialment aquest número que, per la celebració, ens ha obsequiat amb més pàgines perquè poguem passar molta estona mirant, llegint i jugant.\nLA BIBLIOTECA TAMBÉ ES DISFRESSA\nHA ARRIBAT L' HIVERN !!!!!


Paul Simon confessa que va compondre els seus principals èxits al lavabo\nEl cantautor ha començat a gravar un disc amb la seva dona, Edie Brickell\nEl cantant nord-americà, la meitat del duo Simon & Garfunkel, explica al setmanari alemany 'Zeitmagazin' que va començar a tocar perquè era massa baix i volia cridar l'atenció de les noies\nEFE Berlín 28/04/2011 20:20\nEl cantant i compositor nord-americà Paul Simon, meitat del duo Simon & Garfunkel, va compondre les seves millors cançons tancat a les fosques al lavabo, segons ha confessat l'artista en una entrevista publicada al setmanari alemany Zeitmagazin. "Abans ho feia. Em tancava al bany, apagava la llum i obria l'aixeta. El so de l'aigua em relaxava. Els taulells oferien un ressò extraordinari quan cantava Hello darkness my old friend. Em sento bé i protegit en la foscor", explica l'artista.\nSimon assenyala, però, que "ni una" de les seves obres responen al seu ideal de cançó i que amb els seus èxits mai va sentir haver aconseguit deu punts sobre deu. De Bridge over troubled water diu que “les dues primeres estrofes eren molt bones, gairebé un deu. Però llavors va entrar Artie [Art Garfunkel, l'altra meitat del duo] amb el nostre productor a l'estudi i em va dir que calia afegir-li una tercera estrofa", explica. Segons l'artista, de 69 anys, es va deixar convèncer, va compondre una altra estrofa, tot i que ho considerava un error, només per evitar una baralla. "Si em pregunta avui, precisament aquesta tercera estrofa és la que li resta valor a la cançó. Però potser m'equivoco. És difícil avaluar les pròpies cançons", va afegir.\nLes cançons perfectes són, per a Simon, la nadala Santa Nit i Someone to watch over me, de Gershwin, i l'obra de Richard Rodgers, autor de My funny valentine.\nEl cantautor també explica a l'entrevista que va començar a compondre per conquistar les noies: "Jo era bastant més petit que els altres nens de la meva edat, per la qual cosa les nenes senzillament m'ignoraven. Un dia vaig veure com una banda tocava a l'escola i els nois no eren precisament macos, però les noies els adoraven. Vaig saber que jo també podia fer això, així que em vaig buscar una guitarra". Amb la guitarra, les noies "van començar a adonar-se de què existia", explica Simon.\n"Artie i jo érem dos nois de Queens, que no impressionaven des del punt de vista físic. Jo per exemple era massa petit com per ser sexi. No consumíem drogues dures, no destrossàvem habitacions d'hotel, les nostres nòvies no eren supermodels i no anàvem pentinats a la moda", reflexiona.\nEncara que assumeix que no aconseguirà escriure la cançó perfecta, perquè simplement li "falta el talent", Simon no descarta seguir component als 90 anys. "La setmana passada vaig començar a gravar un disc amb la meva esposa, Edie Brickell. Durant anys hem cantat junts per als nostres fills, també a la banyera. Als nens els agrada la meva veu, sempre ha estat així", assegura l'autor de clàssics com Mrs. Robinson, The boxer i The sound of silence.


Pro-activa substitueix Creu Roja en el servei de socorrisme a les platges de Mataró\nOci // 16/05/2018 - 12:08h\nEl servei arrenca aquest dissabte en temporada mitja, i es prestarà fins a l’11 de setembre\nLa platja del Varador en una imatge d'arxiu. Foto> R.Gallofre\nEl servei de vigilància i socorrisme a les platges de Mataró s’inicia aquest cap de setmana, a partir de dissabte 19 de maig. Fins al diumenge 17 de juny es prestarà els caps de setmana de 10 a 19 h a les platges de Varador, Callao i Ponent (en aquesta última per primer cop en temporada mitja). Des del 23 de juny i fins a l’11 de setembre, el servei es prestarà en condicions de temporada alta: a diari i a les quatre platges de Mataró, Varador, Callao, Ponent i Sant Simó. En total hi haurà 16 persones treballant en horari de temporada alta. L’horari serà de 10 h a 19 h, les dues temporades.\nLa novetat més destacada d’enguany és qui prestarà el servei. Enlloc de fer-ho Creu Roja, ha estat adjudicat a Pro-activa, que serà qui s’encarregarà de la vigilància i el socorrisme. Pro-activa és una empresa amb reconeguda experiència ja que des de fa anys és adjudicatària a moltes altres platges catalanes.\nEl servei de bany adaptat el seguirà fent Creu Roja, que enguany no va presentar oferta per al contracte de vigilància i socorrisme perquè l’entitat ha optat per concentrar la seva activitat en l’àmbit social. S’oferirà durant la temporada alta (23 juny – 11 setembre) i en horari d’11 a 18h.\n¿Es limitaran a mirar a l'horitzó o ja podran avisar la Policia Municipal quan vegin gossos i pescadors de canya a la platja, que fins avui a Mataró poden fer impunement el que els dóna la gana a la sorra?\nGossos i pescadors de canya, 17/05/2018 - 11:28h


Introducció a les desigualtats socials en salut.\nConcepte de comportament saludable segons diferents models teòrics biopsicosocials (model de creences de salut, teoria de l'acció raonada, teoria de la conducta planificada, teoria de l'aprenentatge social, teoria del biaix optimista, model de Bayés i Ribes, etc. ). Influència de factors genètics i epigenètics en l'adquisició de comportaments. Instruments d'avaluació dels comportaments en salut (observació sistemàtica, qüestionaris, escales, autoregistres, entrevistes, etc.). Condicions i procediments d'aplicació. Avantatges i inconvenients de cadascun dels instruments. Promoció d'una conducció segura de vehicle. Ús del casc i del cinturó de seguretat. Alcohol i conducció. Ús del telèfon mòbil i altres aparells distractors durant la conducció. Intervencions preventives de l'accidentat, la mortalitat i la morbilitat. Promoció del consum responsable de diferents substancies . Addició a substàncies psicoactives legals i il·legals. Models d'adquisició i de cessació del consum. La influència social de familiars, amics i altres referents socials: el paper del modelat. Intervencions preventives: efecte de les mesures legals de restricció del consum i d'altres accions institucionals.\nEstructura de la pregunta i cerca bibliogràfica: com definir i seleccionar preguntes d’investigació clares, precises i específiques que facilitin la recerca i la revisió de les proves científiques; com recuperar de manera sistemàtica i exhaustiva les proves científiques més rellevants i quines són les fonts bibliogràfiques més adequades. Lectura crítica: com verificar de manera sistemàtica i objectiva la validesa i la utilitat dels resultats de les investigacions publicades. Escriptura científica: coneixement pràctic dels principis fonamentals de la redacció i la comunicació científica.\nOPoptativa 4 A 2segon semestre CAcatalà\nExperiències pràctiques (3501MO2389)\nRevisió de la metodologia de planificació de programades en promoció i educació per a la salut Presentació d'experiències i intervención de promoció i educació per a la salut


Xavier Orteu i Guiu: On són els joves? Conseqüències dels itineraris d'inserció 'low cost' - Social.cat\nInfància i joventut, Educació, Treball\nOn són els joves? Conseqüències dels itineraris d'inserció 'low cost'\nDimarts, 15 d'octubre de 2019 | 09:30 h\nOn són els joves que volem que participin en accions d'ocupació? Darrerament he escoltat aquesta pregunta més d'un cop en diferents cercles de professionals del camp de la inserció laboral.\nSi tenim en compte les xifres dels joves que no continuen la seva formació un cop finalitzada l'etapa obligatòria i que tampoc s'incorporen al mercat de treball, hauríem de tenir totalment plens els programes d'orientació i de formació adreçats a aquests joves. I això no passa.\nNo són pocs els programes d'aquesta mena que tenen dificultats per omplir totes les places disponibles o per mantenir la continuïtat dels joves inscrits. Un dels motius d'aquesta situació és l'oferta d'itineraris low cost.\nEl low cost és un model de negoci basat en ajustar el màxim els costos. Per a fer-ho, el producte es descompon en totes les parts possibles, quedant el producte base per un costat i els diferents complements o extres per l'altre. En aquest punt, és el client qui triarà. El fonament de l'èxit del low cost es basa en descobrir a quins complements està disposat a renunciar el client a canvi d'un millor preu pel producte.\nQuan aquesta lògica s'aplica als programes d'ocupació veiem la descomposició del programa en petits blocs d'activitat. Per exemple: taller de currículum, club de feina, píndola de mercat de treball, taller de competències bàsiques, TIC aplicades a la recerca, etc. Un cop aquí, s'estableix una dinàmica que posa al jove en el centre d'una lògica d'elecció que en realitat és una lògica de consum. Se l'abandona a la seva pròpia elecció, i les dificultats en la construcció de vincles amb el món passaran a ser culpa seva.\nLa diferència entre una lògica educativa i una lògica de consum és que mentre en la primera el jove és protagonista en la construcció del seu interès, d'allò que fa vincle amb el món, en la lògica de consum es busca l'elecció ràpida, és un subjecte a seduir per a un consum puntual. Desvinculat d'un projecte vital.\nUn programa descompost perd la seva orientació general. La suma de tallers, mòduls o càpsules no donen compte de la globalitat de l'oferta. Del realment important. Perquè cada jove articuli una forma particular d'habitar en el món cal acompanyar-lo, orientar-lo i sostenir-lo. Justament els “complements” que cauen sota la lògica del low cost.


El tècnic ha elogiat l'esforç de l'Athletic, un equip "que et fa anar i venir" i que ha fet una exhibició de força després d'haver tingut només 48 hores per descansar i considera clau en la victòria "el bon treball defensiu" del Barça\nNATALIA ARROYO Barcelona Actualitzada el 01/04/2012 01:01\n260x366 Guardiola gesticula durant el partit contra l'Athletic al Camp Nou / LLUIS GENÉ / AFP Guardiola gesticula durant el partit contra l'Athletic al Camp Nou / LLUIS GENÉ / AFP\nPep Guardiola estava molt satisfet per l'exhibició dels seus homes davant l'Athletic, a qui han derrotat per 2-0. "Hem estat a l'alçada defensivament, hem jugat molt bé contra un Athletic que et fa anar i venir. Era molt important dividir i que els centrals entressin amb pilota a mig camp i Piqué i Mascherano han estat immensos. Del que ens queda de Lliga, aquest era un dels partits més complicats que teníem i hem superat un repte que no han superat molts equips forts d'Europa".\nGuardiola ha elogiat l'esforç dels bascos, que no han pogut descansar després de jugar a l'Europa League contra el Schalke 04 dijous. "L'Athletic ens ha donat una lliçó. No han tingut ni 48 hores des del partit d'Alemanya i ens han exigit molt. No sé si es pot jugar amb més intensitat. Han estat impecables. Quan parlem de retrets i excuses, el partit d'avui ens serveix d'exemple que el cap i el desig pot amb tot".\nSobre Piqué, el tècnic ha dit que l'equip "l'ha trobat a faltar molt durant l'any". "Després de les lesions, ha tornat a agafar el nivell necessari". També ha elogiat el paper de Mascherano, un jugador "fonamental, un fitxatge únic que no vendria mai", i l'esforç d'Adriano després de tant de temps parat.\nEl tècnic del Barça considera que té molt de mèrit haver deixat l'Athletic sense haver fet gairebé cap xut contra la porteria de Valdés. "És un equip que ha esclafat el Manchester United a Europa".\nSeguint amb els elogis a Marcelo Bielsa que ja va fer en la prèvia, el tècnic del Barça ha dit que és "una gran sort per a la Lliga" que el tècnic argentí estigui a la banqueta de l'Athletic i, mostra d'això, és com està gaudint l'afició de San Mamés amb el seu equip cada cap de setmana. "El que l'Athletic proposa no ho trobes en cap altre rival, té una manera molt especial de jugar, molt honesta". I avisa que la final de Copa del Rei serà "una final fantàstica" i que s'ho passa "teta" quan mira partits dels lleons a la televisió.\nGuardiola no creu que el partit d'aquest vespre tingui res a veure amb el de dimarts contra el Milan en Champions. "El partit d'avui no s'assemblarà en res al del Milan. L'Athletic no t'espera darrere. Bielsa no defensa res. Són la nit i el dia, aquests dos partits".


Grup de Muntanya Sarrià: d’abril 2016\nCurs d'Escalada en Via Llarga nivell 1\nEl Grup de Muntanya Sarrià organitza: Curs d'Escalada en Via Llarga nivell 1! smile emoticon\n• 14 de maig escalada esportiva per valorar el nivell dels participants\n• 1 de juny sessió teòrica\n• 4 i 11 de juny sessions pràctiques\nEn aquest curs introduirem les nocions bàsiques per escalar vies de més d'un llarg: material específic, maniobres elementals (muntatge de reunions, ràppels) així com una iniciació a la col.locació d'assegurances flotants. L'objectiu final del curs és que els participants puguin escalar, amb total seguretati autonomia, vies equipades de més d'un llarg.\nPreu: 25 € socis del GMS, 50 € no socis. Despeses de gasolina i menjar a part.\nInscripcions: al Cau ("el Porxo") del GMS els dimecres de 22h a 23h. El termini quedarà obert fins que s'esgotin les places.\nCondicions d'inscripció: ser soci d'una entitat de muntanya i tenir l'assegurança de la FEEC vàlida en les dates de sessions pràctiques (cobertura mínima C).\nMaterial necessari: arnés, peus de gat i casc.\nEl curset l'impartirà un monitor de l'ECAM amb àmplia experiència en escalada esportiva i via llarga.\nMés informació i inscripcions, els dimecres a partir de les 22h. al Cau, i a l'adreça grupmuntanyasarria@gmail.com\nEtiquetes de comentaris: 2016, curset, escalada, formació, nivell 1\nExcursió pel bosc de Sarrià de Ter - 8 de maig\nEl Grup de Muntanya Sarrià col·labora amb l'AMPA de l'Escola Montserrat, en motiu del mes de la salut, en la organització d'una sortida de descoberta del bosc dels voltants de l'escola.\nSerà el proper diumenge 8 de maig a les 9 del matí. Es farà un recorregut circular apte per a totes les edats amb una durada aproximada de dues horetes. A mig camí farem una parada per descansar i beure una mica, i a l'arribada hi haurà un petit esmorzar.\nEs recomana portar calçat adequat per caminar, gorra, protecció solar i aigua.\nAmb la col·laboració de l'Ajuntament de Sarrià de Ter.\nPublicat per Grup Muntanya Sarrià Hora: 10:07 Cap comentari:\nEtiquetes de comentaris: 2016, escola, mes de la salut, sarrià de ter\nProcés participatiu i projecte de millora del Porxo\nDijous vinent dia 21 d'abril a les 20h es realitzarà l'Assamblea General del Procés Participatiu al Centre Cívic La Cooperativa de Sarrià de Ter.\nAquesta Assemblea General és conjunta i oberta a tothom que segons el reglament de participació d'aquest procés hi pugui participar, on es faran els darrers debats i defenses i on es decidiran les 3 propostes finalistes de la inversió de 200.000€ i les 3 propostes finalistes de la inversió de 50.000€.\nPodrà votar tothom que estigui al padró municipal i hagi complert els 16 anys abans de l'11 d'abril.\nEl Grup de Muntanya sol·licitem la millora del Cau, "el Porxo" amb la substitució dels cairats corcats i del sostre per poder aprofitar el pis de dalt i la instal·lació de lavabos, una inversió que creiem necessària pel manteniment de l'activitat i de l'edifici municipal declarat Bé Cultural d'Interès Local. Com a socis del grup i usuaris del local us agrairem la vostra assistència a l'Assamblea i si creieu convenient el vostre vot.\nPublicat per Grup Muntanya Sarrià Hora: 21:18 Cap comentari:\nEtiquetes de comentaris: cau, porxo, procés participatiu, projecte de millora, sarrià de ter\nFesta comiat Josep i Conxi\nDivendres 22 d'abril al vespre farem el comiat d'en Josep Turbau i la Conxi Martín, al Porxo. Farem carn a la brasa i pa amb tomata. Aportació 10 €, nens 5 €. Els que vulgueu venir, cal confirmar abans del dia 18, al mail: grupmuntanyasarria@gmail.com.\nPublicat per Grup Muntanya Sarrià Hora: 20:27 Cap comentari:\nEtiquetes de comentaris: amèrica, comiat, josep i conxi, porxo, viatge, voltaalmon


Bases legals - Persona infiltrada - TV3\nBases legalsDesplegar menú\nCondicions de participació de l'acció promocional "Persona infiltrada" organitzada pel canal de televisió TV3 de la Corporació Catalana de Mitjans Audiovisuals, SA\nTotes les accions de participació de la CCMA es regeixen per les condicions generals de participació de la CCMA que podeu consultar en aquest enllaç: https://www.ccma.cat/avis-legal/participacions-i-concursos/\nEl canal de televisió TV3 de la Corporació Catalana de Mitjans Audiovisuals, SA (en endavant CCMA) organitza una acció de participació per la qual els seguidors del programa "Persona infiltrada" poden participar en el concurs i guanyar 5.000 euros. Aquesta acció requereix unes condicions de participació específiques que complementen les genèriques --anteriorment citades a través d'un enllaç-- i que detallem a continuació:\nLes persones interessades podran participar en aquesta acció cada dijous a partir del dia de l'estrena (17 de setembre del 2020) des de l'inici de l'emissió (22.30 aproximadament) fins al moment en què la presentadora (Marta Torné) anunciï la finalització de l'acció de participació (pocs minuts abans que acabi el programa).\n2. Exclusió de participació\nNo poden participar en el concurs les persones que hagin estat vinculades en la seva organització, ni els treballadors de la CCMA ni els seus familiars directes, com tampoc els treballadors de la productora que s'ha encarregat de la producció del programa, Nova Veranda 2010 SL, ni els seus familiars directes.\n3. Descripció i mecànica\nEls seguidors de "Persona infiltrada" que vulguin participar en el sorteig ho podran fer a través del web del programa o de l'aplicació de TV3, des d'on accediran a un entorn on podran realitzar la votació, sense necessitat de registre previ a l'entorn de la CCMA.\nUn cop dins del concurs, el participant haurà de votar per aquella persona que creu que s'ha infiltrat en la família que concursa. Si el convidat descobreix qui és la persona infiltrada, el premi se sortejarà entre tots aquells espectadors que l'hagin encertat. La persona guanyadora es descobrirà al final del programa i/o a les xarxes socials. En cas que hi hagi problemes tècnics amb el sistema de votacions i que no es pugui votar durant el període establert (des de l'inici del programa fins a l'anunci de la presentadora de la finalització del sorteig), el guanyador del sorteig s'escollirà d'entre tots els encertants que hagin pogut votar fins al moment de la detecció del problema tècnic.\nEls usuaris poden votar tantes vegades com vulguin, però només es tindrà en consideració l'últim vot enviat.\nD'entre tots els encertants de la persona infiltrada, i de manera aleatòria, s'escollirà un guanyador per sorteig i una llista de 5 suplents.\nEl programa no acceptarà aquells guanyadors el nom d'usuari dels quals sigui ofensiu per motius de raça, sexe o ideologia o qualsevol motiu que sigui contrari al llibre d'estil de la CCMA. En aquests casos, el programa té la potestat de donar el premi al següent guanyador de la llista de suplents.\nPodran participar en aquesta promoció les persones majors de 18 anys.\nLa CCMA podrà publicar a les seves webs i a les xarxes socials on tingui presència el nom de la persona que resulti guanyadora del concurs. Per tant, el guanyador accepta expressament la comunicació de la seva identitat com a guanyador.\nPremi en metàl·lic de 5.000 euros.\n5. Entrega de premi\nUna vegada finalitzat el sorteig, l'equip de la CCMA que l'hagi organitzat es posarà en contacte amb el guanyador o guanyadora a través del correu electrònic que l'usuari hagi facilitat o a través de missatgeria privada a una xarxa social.\nLa persona guanyadora s'haurà de posar en contacte amb la productora del programa (Nova Veranda 2010, SL), que és l'encarregada de la gestió del concurs. Les dades de contacte de la productora es facilitaran en el moment en què se li enviï el missatge per comunicar-li que ha estat la persona premiada.\nEn el cas que aquesta persona no es posi en contacte amb la productora abans de l'endemà de l'emissió del programa a les 14.00, o renunciï al premi, s'escollirà el següent de la llista a la qual s'ha fet referència en el paràgraf anterior (capítol "Descripció i mecànica"). Aquesta mateixa acció es repetirà amb el següent usuari encertant de la llista creada aleatòriament.\nEn cas que no es procedís a l'acceptació del premi o no s'enviés la informació requerida en el termini sol·licitat pel programa, el premi passaria al següent participant finalista o, en últim cas, podria declarar-se desert.\nPer poder gaudir del premi serà imprescindible la formalització d'aquella documentació que la productora requereixi per delegació de la CCMA.\nPodran participar en aquesta acció totes les persones majors de 18 anys i residents a l'estat espanyol amb un document oficial que l'acrediti.\n7. Informació fiscal i obligacions tributàries\nEls premis concedits quedaran subjectes a les obligacions fiscals i tributàries de conformitat amb la normativa en vigor. Així, la concessió del premi constituirà un guany patrimonial per al guanyador, que quedarà sotmès a tributació d'IRPF (en el cas de persones físiques) o d'impost sobre societats (en el cas d'entitats subjectes a aquest impost).\nEn tot cas, el premi obtingut serà objecte de retenció o ingrés a compte, sempre que el seu valor fiscal sigui superior a 300 euros, en el cas de guanyadors persones físiques, o superior a 300,51 euros, en el cas de persones jurídiques.\nEn cas que es tracti d'un premi en metàl·lic, la retenció serà del 19% sobre l'import del premi (base de retenció).\nLa CCMA gestionarà la informació de tots els participants d'acord amb la legislació vigent, i en concret, per fer possible la seva participació i l'entrega i gestió dels premis. La informació específica de la política de privacitat es troba a https://www.ccma.cat/avis-legal/privacitat-i-cookies/\nCondicions de participació actualitzades a 15/09/2020


Google és acusada de revelar els noms de víctimes de violació | actualitat gadget\nEder Esteban | | General, Notícies\nLa funció d'autocompletar a Google pot ser d'enorme utilitat en molts casos, encara que pot donar problemes. Ja que pot acabar revelant massa informació, com ha passat al Regne Unit. Ja que hi ha víctimes de violació els noms han estat revelats a Internet. Les recerques sobre atacants o víctimes de violació mostren directament els noms de les dones.\nUn fet greu, ja que el seu anonimat es troba protegit per llei. Pel que Google té un gran problema en aquest sentit. Els resultats s'obtenen en la majoria de casos a causa de la funció d'autocompletar o recerca relacionada en el popular cercador.\nHa estat The Times l'encarregat a revelar aquesta història. Segons comenten, a l'introduir el nom d'una víctima o demandant en el cercador, es pot revelar la identitat de l'abusador. Persones que també té dret a l'anonimat, fins abans de l'judici. Pel que el cercador s'estaria saltant la llei.\nPublicar el nom d'una víctima a Internet es condemna al Regne Unit amb una multa de 5.000 lliures. Però en aquest cas ha passat amb diverses víctimes, de manera que la quantitat es multiplicaria per cada cas. I de moment no se sap la xifra exacta de persones afectades per aquest problema a Google.\nDes del sector polític britànic comenten que Google no està actuant sota la llei. Així que l'empresa pot esperar que hi hagi d'haver conseqüències davant d'aquests actes. Encara que fins al moment no han anunciat demandes o accions concretes contra la mateixa.\nTampoc hem tingut cap reacció per part de Google, Que es veu embolicada ja en el seu segon problema legal al Regne Unit en espai de 48 hores. Així que no està sent ni de lluny la millor o més fàcil setmana de l'gegant tecnològic. Tot fa indicar que no hem escoltat l'últim sobre aquest cas. Així que estarem atents.\nRuta completa cap a l'article: actualitat gadget » General » Google és acusada de revelar il·legalment el nom de víctimes de violació


"Al jaciment d'Empúries trobem el bressol de la nostra cultura"\nMonument favorit\t“Al jaciment d'Empúries trobem el bressol de la nostra cultura"\n“Santa Maria representa l’orgull de tenir a la ciutat la capella dels Dolors, joia del barroc català”\n“Al jaciment d'Empúries trobem el bressol de la nostra cultura"\nL’escriptora Maria Carme Roca es decanta per aquest espai empordanès que va encisar els grecs\nRuïnes d'Empúries. - MAC / Josep Casanovas\nMaria Carme Roca escull com a monument favorit el jaciment d'Empúries, que va passar a formar part dels monuments finalistes d’aquesta edició del concurs, després de les dues setmanes de propostes populars. Roca confessa que la seva elecció es basa, sobretot, en Empòrion, l'Empúries grega, perquè, “amb els veïns ibers hi trobem el bressol de la nostra cultura”.\nL’autora també destaca que el jaciment “és un indret únic, a tocar de mar, que els grecs van triar per instal·lar-s'hi en descobrir una terra meravellosa i esplèndida, l'Empordà”. A més, assegura que “malgrat els segles transcorreguts, encara s'hi copsa la petjada de la gent que va poblar i fer pròspera aquella petita zona de l'occident de la Mediterrània”.\nUn carrera prolífica\nMaria Carme Roca, historiadora i filòloga, és autora de la novel·la 'Escollida pels déus', amb l'Empúries grega com escenari. Va publicar la seva primera novel·la l’any 1997 i des d’aleshores ha publicat una cinquantena de títols, entre volums de novel·la històrica, literatura infantil i juvenil, llibres de relats, contes i assaigs. La barcelonina, coneguda per les seves novel·les històriques, com 'Barcino', ha publicat recentment 'A punt d’estrena, de Can Jorba a Pertegaz. El somni d’una maniquí', la història de l’Eulàlia Rovira, una maniquí barcelonina cotitzada i de referència, i ‘La noia del club’, en què una noia que aspira a ser nedadora enmig de la Segona República viurà una època de canvis socials i personals.\nJa coneixem els 20 monuments finalistes del concurs, entre els quals hi ha la fortalesa d’Arbeca, la catedral de la Seu d’Urgell i la basílica de Santa Maria de Mataró, que van ser els tres més proposats, de tots els que es van recollir al llarg de dues setmanes a través de les xarxes socials i del web del concurs.\nEl dia 21, els 12 monuments que hagin obtingut menys vots quedaran eliminats, i coneixerem el nom dels 8 finalistes, en directe, al programa 'Estat de Gràcia', de Catalunya Ràdio, a partir de les 18h. Mentrestant, pots seguir les votacions a través del web o a les xarxes, utilitzant l’etiqueta #MonumentCat.


La Matagalls Montserrat: Vilaweb ha fet un video sobre la 28 edició de la Matagalls\nVilaweb ha fet un video sobre la 28 edició de la Matagalls\nUns tres mil excursionistes han fet aquest cap de setmana la XXVIII travessa Matagalls Montserrat: vuitanta-tres quilòmetres a peu entre el Coll Formic, al Montseny, i el monestir de Montserrat. Tota aquesta caminada s'ha de fer en menys de vint-i-quatre hores. En aquest vídeo, VilaWeb TV ha seguit uns quants excursionistes durant tota la marxa i ha recollit impressions i sensacions dels moments més significatius.\nLa Matagalls-Montserrat és organitzada, des del 1972, pel Centre Excursionista de Gràcia, en memòria de mossèn Jaume Oliveras, un dels pioners de l'escalada a Catalunya. Oliveras va fer, el 4 d'agost de 1904, aquest recorregut en un dia. Originàriament, se sortia del cim del Matagalls (1.699 m), però des de 1988 el punt de sortida és el Coll Formic (1.145 m), per a evitar la degradació del terreny, deguda al pas de milers de participants.\nMembres del Grup Senderista Barberà han publicat una col·lecció de fotografies fetes durant la travessa d'enguany en aquesta adreça d'internet. L'àlbum de fotos és obert a tothom qui hi vulgui afegir-n'hi més.\nPublicat per El Rostre humà de la Matagalls a 21:30


Relat "D'entre la foscor 03"\nInici > detall del relat: D'entre la foscor 03\nD'entre la foscor 03\nUn relat de: Neirol\nL'Arnau va veure una figura que se li acostava. Era l'Ares? No hi havia manera de saber-ho, la capa i la caputxa li impedien veure si es tractava d'un home o d'una dona. Tot i voler-se convèncer que estava tranquil i que no hi havia res a témer, tenia el pols accelerat. I si tots aquells anys a la Torre Fosca l'havien canviat? Era el més probable, per molt que es negués a creure-ho.\nL'Ares s'hi va acostar. Què passaria si no la creia? Què passaria si intentava matar-la? Ella representava tot allò que ell odiava.\nEll va avançar uns passos. Estava venut, i ho sabia. Si ella volia, el mataria abans que pogués adonar-se'n. No podia fer més que confiar en el seu instint. Perquè, contra tota lògica, l'Arnau estava convençut que no havia vingut a matar-lo.\nQuan van ser l'un davant de l'altra, l'Ares va deixar caure la caputxa que li cobria el rostre. I es van mirar als ulls. Es van reconèixer a l'instant, però els anys de separació es van instal·lar entre tots dos com un mur que cap dels dos sabia com fer caure.\n- Has vingut sol.\n- Vam fer un pacte. I l'he complert.\n- Com sé que no m'enganyes?\n- Com sé que no ho fas tu?\n- Vinga, Ares, si et plau! Que et penses que no sé que podeu fer-vos invisibles, si voleu? Que et penses que no sé que tens els teus animals amb tu?. Sé que m'estan observant, i que han comprovat que he vingut sol.\n- Estàs ben informat.\n- Ja hauries de saber que en qualsevol guerra, com més informació tinguis de l'enemic millor.\nGuerra. La paraula li va caure a sobre com un gerro d'aigua freda. La noia va adonar-se de com en seria de difícil que l'Arnau confiés en ella. Que el noi sabés que ella tenia un falcó no era cap sorpresa. Tots els mags en tenien un. Però sabia que ella tenia més d'un animal. Sabia, doncs, que tenia un llop de les cavenes. L'Arnau sabia perfectament amb quin tipus de mag s'enfrontava.\n- Arnau, sóc jo. Sóc l'Ares. No sóc l'enemic. No he vingut a lluitar. No he vingut a matar-te.\n- I com saps que, si lluitéssim, em mataries?\nL'Ares va rebufar nerviosa. No s'esperava tanta agressivitat. Li va parlar amb un menyspreu del qual es va penedir de seguida.\n- Saps perfectament que podria matar-te sense desembainar l'espasa. Però no he vingut a això.\n- I a què has vingut?\n- El Gran Mag Arthelmis ha mort ....\n- ... en mans del seu deixeble, ho sé. Has estat.... tu? -el rostre del noi es va contraure, tot i que va intentar controlar-se. Era cert, era capaç de matar. Ara sí, tenia por- Per què?\nL'Ares li va explicar. Mica en mica va anar revivint tots aquells anys a la Torre Fosca. Els intents d'escapar-se, com l'havien castigat, com havia decidit venjar-se i com, finalment, havia aconseguit fugir.\n- Tot això m'està molt bé, Ares. Una història molt trista -el to sorneguer del noi la va ferir, no esperava allò-. Però tu vivies entre coixins, tenies plat a taula cada dia, dormies còmoda en un llit, mentre tots nosaltres passàvem gana i fred, mentre els teus senyors ens esclavitzaven. Ens han estat matant impunement, Ares! Tu i els teus se suposa que ens havíeu de protegir, havíeu de cuidar de nosaltres, ens havíeu de governar a tots per igual!!! Vivíem en un món sense diferències fins que vau arribar vosaltres!!! Els meus pares són morts, Ares. Els van matar a sang freda, enmig d'un camí!!! I ningú no va fer res, ningú no.... -sense adonar-se'n, l'Arnau havia començat a cridar. La ràbia i la impotència de tots aquells anys li sortien per la gola amb tota la força de què era capaç. Fins que la veu sel li va trencar.\n- Arnau jo...\n- Tu què, Ares? Tu què? Tu no en sabies res? Tu no podies fer-hi res? No és culpa teva? Han passat més de deu anys!!! Em vols fer creure que en tot aquest temps no has tingut mai l'oportunitat d'escapar-te? Es pot saber per què has tornat ara? Què vols? Expiar la culpa? -va inspirar per provar de calmar-se- Per què m'has fet venirt? Què vols?\n- Ajudar-vos -l'Arnau la va mirar als ulls. I tot i que pràcticament no reconeixia la noia que tenia al davant, alguna cosa dins seu li va dir que deia la veritat-. Podria haver-me escapat fa cinc o sis anys, sí. Però ara, Arnau, ara... Ara puc ser-vos realment útil. Conec la Torre Fosca i els seus dirigents, sé com pensen i com actuen. I el més important de tot, són molt pocs els qui poden enfrontar-se a mi.\nD'entre la foscor 06\nD'entre la foscor 05\nD'entre la foscor 04\nD'entre la foscor 02\nD'entre la foscor 01


Anuncis «realistes» contra lloguers abusius | NacióDigital\nAnuncis «realistes» contra lloguers abusius\nper Redacció , 2 de maig de 2017 a les 14:39 |\nCansat dels lloguers abusius a Barcelona, Denís Nadal, un jove de 28 anys, va decidir alçar la veu. Ho va fer amb una senzilla, però visible protesta: publicar al portal web Idealista una oferta en consonància amb els salaris actuals, un pis de 97 metres quadrats per 600 euros al mes.\nCom era d'esperar, l'anunci no va tardar a cridar l'atenció dels usuaris, que en obrir-lo es topaven amb aquest missatge: "Si ets una persona que busca un pis, igual que jo, i estàs fart dels preus, que sàpigues que el 1933 els preus també eren desproporcionats, però la gent es va cansar, es va unir, va crear un sindicat i va deixar de pagat el lloguer a tot Barcelona fins que el van abaixar". Segons recull El Periódico, que s'ha posat en contacte amb el jove, el web va suprimir l'"oferta reivindicativa" en menys de 48 hores. Una oferta on Nadal va fer servir fotografies del pis que comparteix actualment amb tres persones i pel qual paga 450 euros mensuals per una habitació.\nL'acció del jove arriba quan falten pocs dies perquè es presenti oficialment el Sindicat de Llogaters, una organització que vol vetllar per tarifes que siguin "assequibles, justes i estables". L'entitat farà un acte d'"inauguració" el 12 de maig a les 18:30 hores, al Casinet d'Hostafrancs de Barcelona.\nCiutat amb el lloguer més car de l'Estat\nSegons, l'informe L'habitatge de lloguer en el 2016 Barcelona és la ciutat més cara en preus de lloguer, per davant de Madrid i Sant Sebastià que s'havien mantingut en el lideratge d'aquest rànquing. La pressió turística i una alta rotació de professionals d'empreses multinacionals que s'implanten a la ciutat han fet que en aquests últims dos anys i mig s'hagin registrat increments del lloguer de més de dos dígits.\nSocietat, habitatge, Fotocasa, bombolla del lloguer, lloguer, Barcelona\nA VEURE SI AQUEST SINDICAT\nPer Anònim el 3 de maig de 2017 a les 03:22\nLluitarà i servirà d'alguna cosa. I no pas com els altres sindicats col·laboracionistes amb els capitals


5 d'abril de 2019 By Gerard Figueras Deixa un comentari\nVic ha assumit amb èxit avui la seva condició de Capital Catalana de l’Activitat Física i ha celebrat massivament l’acte central a Catalunya del Dia Mundial de l’Activitat Física (DMAF), que té lloc demà a tot el món. Unes 2.500 persones, sobretot escolars i gent gran, han participat en el gruix de les activitats. He assistit amb el secretari de Salut Pública, Dr. Joan Guix, i l’alcaldessa de Vic, Anna Erra, a una jornada que ha servit per fer arribar a la població el missatge “Activa la vida, millora la vida”, el lema de la campanya d’enguany.\nHe compartit algunes de les activitats al costat dels participants, organitzadors i voluntaris. He felicitat Vic, perquè “ha posat Catalunya com a referent mundial de l’activitat física”, i ha recalcat que “volem un país de ciutadans saludables, que seran la base per tenir campions”, per la qual cosa “ens hem de moure per tenir millor benestar”. Joan Guix ha deixat clar que “fer activitat física és un medicament molt barat amb una efectivitat màxima”, tot recordant el missatge clau de la campanya: “La importància d’acumular 30 minuts d’activitat física diària si s’és adult, i 60 minuts si s’és un infant o adolescent”.


(Canet d'Adri, Gironès)\n42º 4,800'N ; 2º 42,472'E\nLes primeres notícies d'aquest temple daten de l'any 968, en un document que parla d'unes terres propietat del monestir de Sant Feliu de Guíxols en aquesta zona.\nDurant el mandat del bisbe Odó (995-1010) l'església es va esfondrar, va ser reconstruïda i de nou es va esfondrar. Pocs anys després està documentada com una possessió del monestir de Sant Esteve de Banyoles.\nL'església es va haver de construir de nou. El 26 de desembre de 1116 va ser consagrada pel bisbe de Girona Berenguer Dalmau.\nEn el segle XVIII es van realitzar diverses reformes. Es van construir dues capelles laterals, a mode de transsepte i es va consagrar un altar a Sant Sebastià.\nEn 1861 es va modificar la porta d'entrada. Estava protegida per un porxo que es va suprimir. En aquest moment es va construir el campanar de cadireta que corona l'antic mur oest del temple, al que es va afegir l'edifici de la rectoria.\nEl temple està format per una sola nau, coberta per una volta de canó, capçada a l'est per un absis semicircular. Aquesta és la part menys modificada al llarg dels segles, tot i que va patir un sobrealçament. En la part central del tambor absidal s'obre una senzilla finestra de mig punt.


Oleguer Arnau relleva Joan Collell com a Defensor de la Ciutadania\nSerà dilluns en un ple extraordinari on Collell presentarà la memòria del seu darrer exercici al capdavant de la institució\nVD 05-05-2010 22:33 Lectures 1808\nL'equip de govern municipal ha agraït aquest matí la tasca desenvolupada per Joan Collell des del desembre de 2000, quan es va crear la figura del Defensor. Per a l'alcalde de la ciutat, Joan Ignasi Elena, cal agrair-li la dedicació i el servei a la ciutat, "la tasca que ha desenvolupat ha posat en evidència l'encert de l'Ajuntament, amb Tomàs Álvaro com a regidor al capdavant, de crear la institució del Defensor".\nEn el mateix sentit, la primera tinent d'alcalde i regidora de Participació i Medi Ambient, Iolanda Sánchez, ha afirmat que l'aportació de Joan Collell "ha estat important per fer que com a administració siguem més transparents i més eficients". Per a Iolanda Sánchez, "cal agrair-li institucionalment però també personalment" la seva tasca.\nEl segon tinent d'alcalde i regidor de Desenvolupament Local, Societat de la Informació i Promoció de la Ciutat, Tomàs Álvaro, ha recordat que "al 1999 quan el tripartit vam entrar al govern de la ciutat teníem molts reptes". Alguns d'aquests eren tirar endavant serveis i fórmules d'aproximació de l'administració a les persones, "que ara donem per fets", com ha manifestat Tomàs Álvaro, com són el Defensor de la Ciutadania, l'Oficina de Drets Civils o els mecanismes de participació ciutadana. El regidor ha felicitat Joan Collell per la feina feta i ha encoratjat Oleguer Arnau en la seva nova responsabilitat.\nLa proposta d'Oleguer Arnau per liderar l'Oficina del Defensor de la Ciutadania ha rebut el suport de les forces polítiques municipals. Segons l'alcalde Joan Ignasi Elena, té tres condicions que també posseïa Joan Collell: "el respecte de la gent allà on ha estat, coneix la ciutat i sap escoltar". La regidora de Participació ha valorat l'àmplia trajectòria d'Arnau en la vida social i associativa de baix-a-mar, que li ha permès "conèixer la institució i obtenir l'empatia de les persones amb qui ha treballat".\nPrèviament al Ple ordinari, dilluns que ve a les 18 h se celebrarà el Ple del Defensor de la Ciutadania, en què Joan Collell presentarà la memòria de l'exercici del 2009. El Defensor de la Ciutadania és una institució independent i imparcial, que té per objectiu defensar els drets dels ciutadans i les ciutadanes del municipi en relació a totes aquelles actuacions de l'Ajuntament i dels organismes que en depenen. El Defensor compta amb un equip humà que conformen l'Oficina del Defensor de la Ciutadania, amb seu al Centre Cívic La Geltrú.


L'alcalde de Caldetenes, primer multat per no penjar la bandera espanyola\nL'alcalde de Caldetenes (Barcelona), Marc Verdaguer (CiU), ha estat el primer a ser multat a Catalunya per no penjar la bandera espanyola en la façana de l'Ajuntament, malgrat que actualment sí està, i ha hagut de pagar una multa d'1.500 euros del seu patrimoni personal.\nSegons un comunicat de l'Ajuntament --governat per CiU en coalició amb Poble en Marxa-CUP--, el jutjat contenciós administratiu 10 de Barcelona ha desestimat el recurs de reposició contra la sentència que els imposava aquesta multa, malgrat que a l'abril d'aquest any el consistori va penjar la bandera.\nNo obstant això, pel retard a complir la sentència inicial, el jutjat ha decidit multar a l'alcalde amb 1.500 euros.\nL'advocat del consistori va recórrer la multa atribuint el retard al compliment de la legislació d'hisendes locals, que exigeix sol·licitar una partida pressupostària per la compra de la bandera, un tràmit que havia de passar pel ple. Malgrat tot, el jutjat argumenta que comprar la bandera és una despesa corrent de la corporació local, per la qual cosa no fa falta demanar una partida pressupostària, i que hi havia temps per fer-ho des que es va dictar sentència ferma al juny de 2014.\nPer això, considera insuficients les al·legacions de l'Ajuntament, així com "ajustat" l'import de la sanció imposada a l'alcalde. L'Ajuntament va complir la "execució forçosa" de la sentència el 16 d'abril, quan va penjar la bandera amb l'acord de tots els grups, i, després que la robessin, va comprar i va hissar una altra el 30 d'abril.


Aquesta setmana arrenca el Festival de Nanociència i Nanotecnologia 10alamenos9 – Lo Campus diari\nAquesta setmana arrenca el Festival de Nanociència i Nanotecnologia 10alamenos9\nData publicació 19 abril 2017 per redacció\nLa segona edició del Festival de Nanociència i Nanotecnologia 10alamenos9 tindrà lloc del 20 al 28 d’abril a vàries seus simultàniament: al Campus UAB-Sant Cugat, a Barcelona, a Saragossa, a Madrid i a Sant Sebastià.\nEl festival compta amb tallers, exposicions, seminaris, concursos i nanodiàlegs. L’ICMAB / Institut de Ciència de Materials de Barcelona que també és un dels centres organitzadors, participarà en els següents esdeveniments:\nDivendres 21 d’abril, a ETOPIA, Centro de Arte y Tecnología de Saragossa: III Encuentro Nacional de Nanodivulgación. Representants de les institucions dedicades a la nanodivulgació s’ajuntaran en aquesta jornada per compartir les seves experiències en nanodivulgació. Des de l’ICMAB es presentarà l’activitat “Un investigador a la teva aula“, que des del curs 2009-2010 porta investigadors del centre als instituts d’educació secundària. A la jornada hi assistiran més de 100 alumnes de diferents centres educatius.\nDimarts 25 d’abril, a l’ICMAB: Nanocentres al carrer: s’oferirà una visita guiada a les instal·lacions de l’ICMAB en grups de 25 persones, durant dos torns al matí, on es mostraran les instal·lacions i alguns dels materials sintetitzats al centre.\nDimecres 26 d’abril, 11:20 h, al CosmoCaixa: Demo-seminari “Nanomaterials: al pot petit hi ha la bona confitura“, per Anna May. En aquest taller ens endinsarem en el món dels nanomaterials sintetitzats a l’ICMAB, i en veurem els seus avantatges en aplicacions comercials.\nDimecres 26 d’abril, 19 h, a la Casa de Cultura de Sant Cugat: seminari “Nanociència i nanotecnologia: com arriben a la nostra vida quotidiana?“, a càrrec de tres investigadors del Campus de la UAB: Dra. Anna Laromaine (ICMAB). Dr. Francesc Pérez (IMB-CNM) i Dra. Neus Domingo (ICN2).\nAnna Veiga inaugurarà el curs de l'Escola de Doctorat de Universitat de Girona